CELEX: 32019D2249
Language: fi
Date: 2019-12-19 00:00:00
Title: Neuvoston päätös (EU) 2019/2249, annettu 19 päivänä joulukuuta 2019, Maailman kauppajärjestön alkuperäsääntökomiteassa Euroopan unionin puolesta otettavasta kannasta

30.12.2019   
               
               
                  FI
               
               
                  Euroopan unionin virallinen lehti
               
               
                  L 336/302
               
            
         NEUVOSTON PÄÄTÖS (EU) 2019/2249,
         annettu 19 päivänä joulukuuta 2019,
         Maailman kauppajärjestön alkuperäsääntökomiteassa Euroopan unionin puolesta otettavasta kannasta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki alkuperäsääntösopimuksen, jäljempänä ’sopimus’, neuvoston päätöksellä 94/800/EY (1), ja sopimus tuli voimaan 1 päivänä tammikuuta 1995.
                  
               
                     (2)
                  
                  
                     Sopimuksen 4 artiklalla perustetaan alkuperäsääntökomitea.
                  
               
                     (3)
                  
                  
                     Alkuperäsääntökomitean on määrä hyväksyä tiedonanto ”Etuuskohteluun oikeuttamattomien alkuperäsääntöjen avoimuuden parantaminen”.
                  
               
                     (4)
                  
                  
                     On aiheellista määrittää kanta, joka otetaan unionin puolesta alkuperäsääntökomiteassa, koska hyväksyttävä tiedonanto tulee olemaan unionia sitova.
                  
               
                     (5)
                  
                  
                     Ehdotettavan unionin puolesta otettavan kannan tarkoituksena on parantaa etuuskohteluun oikeuttamattomia alkuperäsääntöjä koskevien lakien, asetusten ja käytäntöjen avoimuutta säännöillä, joiden mukaan Maailman kauppajärjestön (WTO) jäsenten on pakollisesti tai vapaaehtoisesti ilmoitettava etuuskohteluun oikeuttamattomat alkuperäsääntönsä vakiomuotoisia malleja käyttäen. Tämä johtaa selkeämpiin ja ennakoitavampiin alkuperäsääntöihin ja sujuvoittaa kansainvälisiä kauppavirtoja,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Alkuperäsääntökomiteassa unionin puolesta otettava kanta perustuu tämän päätöksen liitteessä esitettyyn alkuperäsääntökomitean tiedonantoluonnokseen.
            Unionin edustajat alkuperäsääntökomiteassa voivat sopia kyseiseen tiedonantoluonnokseen tehtävistä vähäisistä teknisistä muutoksista.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 19 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               K. MIKKONEN
            
         
         
            (1)  Neuvoston päätös 94/800/EY, tehty 22 päivänä joulukuuta 1994, Uruguayn kierroksen monenvälisissä kauppaneuvotteluissa (1986–1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa (EYVL L 336, 23.12.1994, s. 1).
      
      
         
            LIITE
            
               Etuuskohteluun oikeuttamattomien alkuperäsääntöjen avoimuuden parantaminen
            
            
               Maailman kauppajärjestön jäsenet, jotka
            
            
               haluavat varmistaa, että alkuperäsäännöt itsessään eivät aiheuta rajoittavia, vääristäviä tai häiritseviä vaikutuksia kansainväliseen kauppaan;
            
               haluavat varmistaa, että alkuperäsääntöjä valmistellaan ja sovelletaan tasapuolisella, avoimella, ennakoitavalla, johdonmukaisella ja puolueettomalla tavalla;
            
               tunnustavat, että selkeät ja ennakoitavat alkuperäsäännöt ja niiden soveltaminen helpottavat kansainvälisiä kauppavirtoja;
            
               tunnustavat olevan toivottavaa huolehtia alkuperäsääntöjä koskevien lakien, asetusten ja käytäntöjen avoimuudesta;
            
               haluavat täydentää alkuperäsääntösopimuksen 5 artiklassa määrättyjä ilmoitusvelvoitteita;
            
               vahvistavat, että alkuperäsääntöjä koskevien lakien, asetusten ja käytäntöjen avoimuuden parantaminen auttaa alentamaan vaatimusten noudattamisesta aiheutuvia kustannuksia sellaisten talouden toimijoiden keskuudessa, jotka haluavat yhdentää globaaleja arvoketjuja, erityisesti mikroyrityksissä sekä pienissä ja keskisuurissa yrityksissä;
            
               päättävät alkuperäsääntöjen osalta seuraavaa:
            
                        1.
                     
                     
                        On suotavaa ylläpitää ja edistää korkeatasoista avoimuutta ja keskinäistä ymmärrystä olemassa olevista alkuperäsäännöistä ja niihin liittyvistä asiakirjavaatimuksista, joita WTO:n jäsenet käyttävät. Alkuperäsäännöillä tarkoitetaan sellaisia alkuperäsääntöjä, jotka kuuluvat alkuperäsääntösopimuksen 1 artiklan soveltamisalaan.
                     
                  
                        2.
                     
                     
                        Avoimuuden ja alkuperäsääntöjen ymmärtämisen parantamiseksi jäsenten on ilmoitettava WTO:n sihteeristölle tämän päätöksen liitteen 1 mukaisesti ne alkuperäsäännöt, joita ne käyttävät GATT 1994 -sopimuksen I, II, III, XI ja XIII artiklan mukaisen suosituimmuuskohtelun soveltamisessa.
                     
                  
                        3.
                     
                     
                        Jäseniä kannustetaan täyttämään liitteessä 1 oleva ilmoitusmalli ilmoittaessaan WTO:n sihteeristölle kaikista muista sellaisista alkuperäsäännöistä, joita ne käyttävät alkuperäsääntösopimuksen 1 artiklan 2 kohdassa määrättyjen etuuskohteluun oikeuttamattomien kauppapoliittisten välineiden soveltamiseksi.
                     
                  
                        4.
                     
                     
                        Jäsenten on lisäksi kuvailtava liitteen 2 mukaisesti alkuperän todistamista ja muita liitteen 1 mukaisesti ilmoitettuja etuuskohteluun oikeuttamattomia pakollisia kirjallisia alkuperäselvityksiä koskevat käytäntönsä (1). Jäsenten, jotka ilmoittavat, etteivät ne sovella liitteen 1 mukaisia alkuperäsääntöjä, on kuitenkin täytettävä liite 2.
                     
                  
                        5.
                     
                     
                        Tämän päätöksen 2 ja 4 kohdan mukaiset ilmoitukset on toimitettava viimeistään yhden vuoden kuluttua tämän päätöksen hyväksymisestä.
                     
                  
                        6.
                     
                     
                        WTO:n sihteeristö asettaa tämän päätöksen nojalla ilmoitetut tiedot julkisesti saataville.
                     
                  
                        7.
                     
                     
                        Kunkin jäsenen on käytettävissä olevien resurssiensa puitteissa perustettava yksi tai useampi tiedotuskeskus tai pidettävä yllä sen/niiden toimintaa, jotta ne voivat vastata viranomaisten, kaupan alan toimijoiden ja muiden asianomaisten osapuolten esittämiin alkuperäsääntöjä ja asiaankuuluvia asiakirjavaatimuksia koskeviin kohtuullisiin tiedusteluihin sekä antaa vaadittavat lomakkeet ja asiakirjat (2). Jäsenten on ilmoitettava tiedotuskeskustensa yhteystiedot WTO:n sihteeristölle liitteen 1 mukaisesti. Vähiten kehittyneillä kehitysmaajäsenillä on kaksi vuotta aikaa toimittaa nämä tiedot WTO:n sihteeristölle.
                     
                  
                        8.
                     
                     
                        Jäsenten on pyrittävä antamaan lainsäädäntöviitteet, verkkosivustot, selittävät asiakirjat tai muut asiakirjat WTO:n virallisella kielellä.
                     
                  
                        9.
                     
                     
                        Jäsenten, jotka tekevät sisältömuutoksia tämän päätöksen mukaisesti ilmoitettuihin alkuperäsääntöihinsä ja asiaankuuluviin asiakirjavaatimuksiin, on ilmoitettava tällaisista muutoksista viipymättä WTO:n sihteeristölle tämän päätöksen mukaisesti.
                     
                  
                        10.
                     
                     
                        Alkuperäsääntökomitea tarkastelee olemassa olevia alkuperäsääntöjä ja asiaankuuluvia asiakirjavaatimuksia tämän päätöksen mukaisesti ilmoitettujen tietojen perusteella yksilöidäkseen kauppaa helpottavia käytäntöjä ja edistääkseen niiden kansainvälistä levittämistä.
                     
                  
                        11.
                     
                     
                        WTO:n sihteeristön olisi pyydettäessä annettava apua, jotta kehitysmaita ja vähiten kehittyneitä kehitysmaajäseniä autetaan panemaan täytäntöön tämän päätöksen säännökset.
                     
                  
                        12.
                     
                     
                        Minkään tässä päätöksessä ei saa tulkita vaikuttavan sellaisiin jäsenten oikeuksiin ja velvollisuuksiin, joista määrätään alkuperäsääntösopimuksen 5 artiklassa tai kaupan helpottamissopimuksen 1 artiklassa.
                     
                  
                        13.
                     
                     
                        Tätä päätöstä, erityisesti sen 2 ja 3 kohtaa tarkastellaan uudelleen kolmen vuoden kuluttua sen hyväksymisestä ja sen jälkeen aina tarvittaessa, jotta etuuskohteluun oikeuttamattomien alkuperäsääntöjen avoimuutta voitaisiin parantaa entisestään asianmukaisella tavalla.
                     
                  
               (1)  Tämä ei rajoita toimivaltaisten viranomaisten oikeutta vaatia muita alkuperäselvityksiä valvontaa varten.
            
               (2)  On ymmärrettävä, että tämä tiedotuskeskus voi olla sama kuin kaupan helpottamissopimuksen (TF-sopimus) 1 artiklan 3 kohdan (Tiedotuskeskus) mukaisesti vahvistettu tai ylläpidetty tiedotuskeskus, ja jäsenten ei tarvitse antaa enempää tietoja, lomakkeita ja asiakirjoja kuin mitä TF-sopimuksessa määrätään.
         
      
      
         
            LIITE 1
            ETUUSKOHTELUUN OIKEUTTAMATTOMIEN ALKUPERÄSÄÄNTÖJEN ILMOITUSMALLI
            
               Liitteestä 1 voidaan laatia niin monta kappaletta kuin jäsen katsoo tarpeelliseksi
            
            I   PERUSTIEDOT
            
                        1)
                     
                     
                        Ilmoittava jäsen
                     
                     
                         
                     
                  
                        2)
                     
                     
                        Tiedotuskeskus
                        (Ilmoittakaa mahdollisuuksien mukaan seuraavat yhteystiedot: nimi, puhelin, sähköposti, verkkosivusto)
                     
                     
                         
                     
                  
                        3)
                     
                     
                        Onko etuuskohteluun oikeuttamattomia alkuperäsääntöjä voimassa?
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei*
                     
                  
                        * Jos vastaus on "Ei", seuraaviin tämän liitteen kysymyksiin ei tarvitse vastata.
                        
                     
                  
                        4)
                     
                     
                        Ilmoittakaa, missä kauppapoliittisissa välineissä näitä etuuskohteluun oikeuttamattomia alkuperäsääntöjä käytetään (ks. alkuperäsääntösopimuksen 1 artiklan 2 kohta)
                     
                     
                         
                     
                  
                        5)
                     
                     
                        Voimaantulopäivä tai sääntöihin mahdollisesti tehdyn sisältömuutoksen päivämäärä
                     
                     
                         
                     
                  
                        6)
                     
                     
                        Voimassaolon päättymispäivä (soveltuvin osin)
                     
                     
                         
                     
                  
                        7)
                     
                     
                        Hallinnosta vastaavat valtion viranomaiset tai muut viranomaiset
                     
                     
                         
                     
                  
                        8)
                     
                     
                        Linkki lainsäädäntöön ja tarvittaessa myös mahdollisiin muihin selittäviin asiakirjoihin
                     
                     
                         
                     
                  
                        9)
                     
                     
                        Mahdolliset huomautukset
                     
                     
                         
                     
                  II   ETUUSKOHTELUUN OIKEUTTAMATTOMIEN ALKUPERÄSÄÄNTÖJEN SOVELTAMINEN
            
                        10)
                     
                     
                        Sovelletaanko etuuskohteluun oikeuttamattomia alkuperäsääntöjä tuonnissa?
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei
                     
                  
                        11)
                     
                     
                        Sovelletaanko etuuskohteluun oikeuttamattomia alkuperäsääntöjä viennissä?
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei
                     
                  
                        12)
                     
                     
                        Onko olemassa etuuskohteluun oikeuttamattomien alkuperäsääntöjen soveltamista koskeva de minimis ‐sääntö?
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei
                     
                  
                         
                     
                     
                        Jos kyllä, ilmoittakaa de minimis -kynnys ja antakaa kysymyksiä 10–12 koskevat asiaankuuluvat lainsäädäntöviitteet.
                     
                     
                         
                     
                  III   MERKITTÄVÄN VALMISTUKSEN MÄÄRITTÄMISPERUSTEET TAVARAN ALKUPERÄN ARVIOIMISEKSI
            
                        13)
                     
                     
                        Yleiset perusteet, jos niitä sovelletaan kaikkiin tuotteisiin
                     
                     
                         
                     
                  
                        14)
                     
                     
                        Soveltuvin osin tuotekohtaiset alkuperäsäännöt
                     
                     
                         
                     
                  
                        15)
                     
                     
                        Ei-alkuperäaineksen ja alkuperäaineksen määritelmä, jos sellainen on
                     
                     
                         
                     
                  
                        16)
                     
                     
                        Luettelo mahdollisista vähimmäistoimista, jotka antavat alkuperäaseman
                     
                     
                         
                     
                  
                        17)
                     
                     
                        Mahdolliset jäännössäännöt
                     
                     
                         
                     
                  
                        18)
                     
                     
                        Muut jäsenen tarpeellisina pitämät tiedot (antakaa tarvittaessa linkki)
                     
                     
                         
                     
                  IV   ENNAKKOPÄÄTÖKSET
            
                        Annetaanko tavaran alkuperästä ennakkoratkaisua? (1)
                        
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei
                     
                  
                        (Alkuperää koskevan) ennakkopäätösten antamisesta vastaava viranomainen
                     
                     
                         
                     
                  
                        Ennakkoratkaisun hakemista koskevat ohjeet
                     
                     
                         
                     
                  
                        Linkki lainsäädäntöön ja mahdollisiin muihin asiaankuuluviin lainsäädäntöviitteisiin
                     
                     
                         
                     
                  
               (1)  Sellaisena kuin se määritellään alkuperäsääntösopimuksen 2 artiklan h alakohdassa ja TF-sopimuksen 3 artiklassa.
         
      
      
         
            LIITE 2
            ILMOITUSMALLI ETUUSKOHTELUUN OIKEUTTAMATTOMIA ALKUPERÄSÄÄNTÖJÄ KOSKEVILLE ASIAKIRJAVAATIMUKSILLE
            
                        1)
                     
                     
                        Vaaditaanko tuonnissa antamaan alkuperätodistus ja/tai muu kirjallinen alkuperäselvitys?
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei**
                     
                  
                        2)
                     
                     
                        Vaaditaanko viennissä antamaan alkuperätodistus ja/tai muu kirjallinen alkuperäselvitys?
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei**
                     
                  
                        3)
                     
                     
                        Onko alkuperätodistuksella ja/tai muulla pakollisella kirjallisella alkuperäselvityksellä vakiomuotoinen tai vahvistettu muoto ja/tai sisältö?
                        Jos kyllä, liittäkää jäljennös tai asiaankuuluvat tiedot tämän liitteen lisäykseen.
                     
                     
                        ☐
                     
                     
                        Kyllä
                     
                     
                        ☐
                     
                     
                        Ei
                     
                  
                        ** Jos vastaus kohtaan 1 ja 2 on ”Ei”, seuraaviin tämän liitteen kysymyksiin ei tarvitse vastata.
                        
                     
                  
                        4)
                     
                     
                        Jos todistusta (tai muuta pakollista kirjallista alkuperäselvitystä) pyydetään vain tietyissä tapauksissa, kuvatkaa tällaiset tapaukset ja todistuksen/selvityksen muoto (vahvistettu lomake tai muu).
                     
                     
                         
                     
                  
                        5)
                     
                     
                        Jos alkuperätodistus ja/tai muu pakollinen kirjallinen alkuperäselvitys vaaditaan vain tietyistä tuotteista, ilmoittakaa niiden HS-ryhmä ja muoto (vahvistettu lomake tai muu).
                     
                     
                         
                     
                  
                        6)
                     
                     
                        Poikkeukset vaatimukseen antaa alkuperätodistus ja/tai muu pakollinen kirjallinen alkuperäselvitys (esim. arvoltaan vähäiset lähetykset ja postilähetykset)
                     
                     
                         
                     
                  
                        7)
                     
                     
                        Mahdolliset valtion viranomaiset tai muut viranomaiset, jotka on nimetty antamaan todistuksia ja/tai mahdollisia muita pakollisia kirjallisia alkuperäselvityksiä
                     
                     
                         
                     
                  
                        8)
                     
                     
                        Antakaa kysymyksiin 1–7 asiaankuuluvat lainsäädäntöviitteet
                     
                     
                         
                     
                  
      
      
         
            LIITE 2 – LISÄYS
            Liittäkää mukaan alkuperätodistukselle (tai muulle pakolliselle kirjalliselle alkuperäselvitykselle) vahvistettu lomake ja/tai linkki vahvistettuun lomakkeeseen, jos sellainen on